Op die radar: Irene-Louise van Wyk geniet die droom wat bewaarheid isIrene-Louise van Wyk. Foto: Facebook. Die 23-jarige sangeres Irene-Louise van Wyk is die dogter van die sangeres Irene van Wyk en die kunstenaarbestuurder Louis van Wyk. Dit is dan geen wonder dat die musiekbedryf nie ŉ onbekende terrein is vir Irene-Louise nie. Sy het die eerste keer Suid-Afrikaanse gehore laat regop sit met die enkelsnit “So Unreal”. Dié snit is ŉ huldeblyk aan haar ma wat in 2009 dood is. Nianell het die liedjie getoonset. Irene-Louise se eerste kortspeelalbum is onlangs uitgereik en sy het met Esté Meyer Jansen oor haar liefde vir sang, drome en gunstelinge gesels.